Eks DA-lid skuldig aan laster, naamskendingNontuthuzelo Jack. Foto: ANA ’n Gewese DA-aktivis wat Nelson Mandelabaai se voormalige burgemeester, Athol Trollip, daarvan beskuldig het dat hy haar wou omkoop, is Vrydag in die Port Elizabethse landdroshof aan laster en crimen injuria skuldig bevind. Nontuthuzelo Jack (47), van Tshwete Village, is skuldig bevind nadat sy beweer het Trollip het haar omkoopgeld aangebied om feite in te win oor die voormalige DA- provinsiale voorsitter Veliswa Mvenya waarmee dié swartgesmeer kon word. Haar aantygings is in ŉ plaaslike koerant gepubliseer in die aanloop tot 2016 se munisipale verkiesing. Ná die uitspraak het Trollip getwiet: “Die waarheid seëvier altyd.” Jack sal na verwagting Donderdag gevonnis word.